Спорт | Екълстоун: Няма проблеми за старта в Бахрейн - Dnevnik.bg
15:31, 15 апр 13 , 1193
Екълстоун не се притеснява за състезанието, което през миналата година бе спечелено от Себастиан Фетел
Промоутърът на Формула 1 Бърни Екълстоун успокои, че няма никакви пречки за провеждането на Гран при на Бахрейн през уикенда.
Представители на опозицията срещу кралското семейство, което управлява страната, са предвидили серия от протести около състезанието. Те искат да го използват, за да привлекат внимание към проблема с нарушаването на човешките права в Бахрейн.
Това обаче въобще не притеснява Екълстоун. "Няма причина, поради която надпреварата да не се състои", заяви милиардерът пред АФП. Запитан как ще коментира демонстрантите, той отговори: "Какво се случва? Те протестират сега? Не зная това. Там няма никакви демонстриращи."
Вестник "Ню Йорк таймс" съобщи, че властите в Бахрейн са засилили контрола по сигурността преди състезанието заради серията от експлозии в последно време. При една от тях бе взривен автомобил във финансовия район на столицата Манама, като всички случаи се разминаха без жертви и пострадали.
Местните власти обещават "адекватни мерки за сигурност" за предстоящата Гран при, чието издание през 2011 г. бе отменено заради размириците в страната и обявеното извънредно положение. "Ситуацията със сигурността в Бахрейн е много успокоителна", заяви говорителката на управляващите, цитирана от държавната информационна агенция БНА.
През миналия сезон местните власти увериха, че могат да защитят служителите на отборите във Формула 1. Дни преди състезанието механици на "Форс Индия" попаднаха на сблъсъци между полиция и протестиращи и до автомобила им беше хвърлен коктейл "Молотов", след което отборът бойкотира втората свободна тренировка.
Рейтинг: 1331 15:38, 15 апр 13 Неутрално
Дреме му на Екълстоун за нарушени човешки права...
Рейтинг: 399 18:09, 15 апр 13 Весело
Има, има проблем с Бахрейн. Ма проблемът си е мой. През уикенда се провежда и MotoGP в Austin. Смятам да си затътря задника до там и ще изтърва F1.
Някой да се сеща къде може да има запис на състезанието?
А дето вика Yotce - Бърни го интересува само да напълни касичката.
Рейтинг: 1768 22:34, 15 апр 13 Неутрално
Като ми кажат, че няма проблеми, най-много ме е страх от проблеми.